हालांकि डाकघर फ्रेंचाइजी योजना के लिए पात्रता मानदंड सरल हैं, और इसके लिए कुछ मानकों को पूरा करना आवश्यक है। जैसे कि आवेदक की आयु कम से कम 18 वर्ष होनी चाहिए। उसके परिवार का कोई भी सदस्य भारतीय डाक विभाग में कार्यरत नहीं होना चाहिए। साथ ही, यह भी जरूरी है कि उसने किसी मान्यता प्राप्त स्कूल से 8वीं तक पढ़ाई की हो।\r\rआउटलेट फ़्रैंचाइजी डाक एजेंट बनने की तुलना में सस्ती है, क्योंकि इसमें ज्यादातर सेवाएं शामिल हैं। इसके विपरीत, डाक एजेंट महंगे होते हैं क्योंकि स्टेशनरी आइटम खरीदने पर अधिक पैसा खर्च होता है। अगर आप पोस्ट ऑफिस आउटलेट खोलना चाहते हैं, तो आपके पास कम से कम 200 वर्ग फुट जगह होनी चाहिए। साथ ही सुरक्षा राशि के रूप में पांच हजार रुपये जमा कराने होंगे।\r\rयह निश्चित नहीं है कि डाकघर फ्रेंचाइजी योजना के माध्यम से कितनी आय अर्जित की जा सकती है। इसमें कोई कोई निश्चित आय नहीं होगी, फ्रेंचाइजी मालिकों को उनकी सेवाओं के लिए एक कमीशन राशि मिलेगी। अलग-अलग सेवाओं पर कमीशन अलग-अलग होगा। जैसे कि पंजीकृत सामग्रियों की बुकिंग के लिए 3.00 रुपए, स्पीड पोस्ट से सामग्रियों की बुकिंग के लिए 5.00 रुपए। 100-200 के मनीआर्डर के लिए 3.50 रुपए मिलेंगे, हालांकि इसमें एक शर्त है कि फ्रैंचाइज़ी एजेंट 100 रु. से कम का कोई मनीआर्डर बुक नहीं करेंगे। 200 रुपए से अधिक के मनीआर्डर पर 5.00 रुपए का कमीशन होगा। प्रति माह 1000 से अधिक पंजीकृत वस्तुएं और स्पीड पोस्ट सामग्री बुक करने पर अतिरिक्त 20 प्रतिशत कमीशन मिलेगा। डाक टिकट, डाक स्टेशनरी और मनीआर्डर फॉर्म की बिक्री के लिए बिक्री राशि का 5 प्रतिशत और राजस्व टिकटों की बिक्री, केंद्रीय भर्ती शुल्क टिकटों की बिक्री जैसी खुदरा सेवाओं के लिए आपको डाक विभाग द्वारा अर्जित कमीशन का 40 प्रतिशत मिलेगा। इस योजना से दूर-दराज के क्षेत्रों के कम पढ़े-लिखे लोगों को कमाई का एक अवसर मिल सकता है।